  Анжелика Тихонова корреспондент Удмуртиысь кырӟанъя но эктонъя «Италмас» кун академ ансамбль эктӥсьёсты утча. «Балетысь артист» ужинтые быръёнъёс 18-тӥ пӧсьтолэзе 15 часын филармониын ортчозы. Со сярысь ужъюртлэн пресс-службаез ивортэ. Ми шумпотомы эшлыко командаямы выль эшъёсты кутыны. Ми артистъёслэсь творчествоя быгатонлыкъёссэс усьтэм сяна, котькудзы ансамбльмес азинтон понна мед ужалозы шуыса тыршиськом. Ӟеч ужасьёс милемлы котьку кулэ! Владимир Фирстов, «Италмас» ансамбльлэн чеберлыкъя кивалтӥсезКастинге пыриськыны мылкыд карисьёс 30 ареслэсь пинал но ӧнерлыкъя шоръёзо яке вылӥ дышетскем басьтэмын луыны кулэ. Ужинтые куриськонъёсты ital-mas@mail.ru электрон почтае келяно, ватсаса юанъёс 8(912) 851-54-89 телефон номеръя сётыны луоз.  Тодэ вайытом, «Италмас» ансамбльлы Анатолий Мамонтовлэсь нимзэ сётӥзы.  Тегъёс: Лулчеберет Ижкар Удмуртия Филармония эктон  